Document ID: /roh_data/filtered/fineweb-2-filterrobots_roh.jsonl.gz/73921

Il Cussegl grond ha pretais da la regenza en sia sessiun d'avrigl, da preparar ina glista da dunnas grischunas cun merits excepziunals per numnar vias e plazs cun quellas persunalitads. Il cusseglier guvernativ responsabel ha mussà plaina chapientscha per questa proposta, las vischnancas avessan da s'engaschar per las dunnas valurusas en lur intschess. Co è quai cun ils toponims en general en noss chantun? Nus chattain numerus nums da cultira che renvieschan a prenums feminins, da l'Uaul da Sontga Gada a Mustér fin al Crap l'Ond'Onna a Maton. Ma nagin sa, pertge che la rusna en la grippa dal Piz Ela sa numna «Fora dla Pola».